แหลมเจริญซีฟู้ด เป็นร้านที่ครอบครัวเรามักจะนึกถึงเป็นที่แรกเมื่ออยากทานอาหารทะเลอร่อยๆ ในเมือง โดยที่ไม่ต้องเดินทางไปไหนไกล เพราะร้านเค้ามีสาขาอยู่ตามห้างใหญ่ๆ เดินทางสะดวก แถมทานเสร็จยังสามารถหาของหวานอร่อยๆทานต่อได้ง่ายด้วยค่ะ ????

สาขาที่มาทานครั้งนี้คือ เซนทรัลเวิร์ดชั้น 3 ใกล้ๆกับร้านบ้านหญิง ภายในร้านมีที่นั่งเยอะพอสมควร และมีห้องส่วนตัว ถ้ามาช่วงเที่ยงวันหยุดอาจต้องเข้าคิวหน่อยเพราะคนเข้าเรื่อยๆเลยค่ะ

มาที่นี่เมนูที่พลาดไม่ได้คือ ปลากะพงทอดน้ำปลา ซึ่งอร่อยถูกปาก สั่งมาทานกี่รอบก้อไม่ผิดหวัง ส่วนเมนูอื่นๆที่สั่งมาทานก้อจะมี
- ยำปลาข้าวสาร
- กุ้งแช่น้ำปลา
- ปลาหมึกผัดไข่เค็ม
- ต้มยำกุ้งน้ำข้น
- กะหล่ำปลีทอดน้ำปลา
- ข้าวผัดปู
- กุ้งเผา
- ออส่วนกรอบหอยเชลล์

โดยรวมทุกเมนูรสชาติอร่อยถูกปากทุกคนนะคะ วัตถุดิบที่ใช้ก้อสดได้มาตรฐาน อย่างกุ้งแม่น้ำเผาอาจดูตัวเล็กแต่เนื้อสดเด้ง เผามาดีมันในหัวไม่แห้ง เอามาคลุกกับข้าวอร่อยมากๆค่ะ


